Min nabo har et Kastanjetræ på 3 meters højde 1 meter fra skel, det er ikke noget problem nu, men jeg mener det vokser hurtigt og bliver jo kæmpestort hvad gør jeg ?


Kastanjetræ
Et kastanjetræ så tæt på skellet er der ingen problemer i nu. Men det er i princippet en tikkende bombe. Den årlige tilvækst på et kastanjetræ er min 50 cm. om året. Så det varer ikke mange år før så kan der være problemer.


Der er desværre ingen lovhjemmel som forbyder at have et kastanjetræ så tæt på skellet.


Der kan kun være tale om 2 måder som måske kan forhindre at der opstår problemer i fremtiden.


A. Står der i vedtægterne for det pågældende område, at der er træer som ikke må plantes eller at træer og planter kun må opnå en bestemt maksimum højde, så kan sådan en paragraf forhindre et kastanje træ.


B. Det mest sansynlige og bedste løsning er, at tale med naboen om træet og finde en løsning.


P.S. Kastanjetræer kan udmærket klippes. Så væksten ikke bliver for vild

